Diari Oficial de la Generalitat Valenciana


Sumari del DOGV 9643, del 19-07-2023 (2023/8121)

RESOLUCIÓ de 14 de juliol de 2023, de la consellera d'Educació, Cultura i Esport per la qual es publica el catàleg d'unitats i la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat, per al curs 2023-2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8121


Data del document
:   14-07-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 14 de juliol de 2023, de la consellera d'Educació, Cultura i Esport per la qual es publica el catàleg d'unitats i la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i Educació Especial, de titularitat de la Generalitat, per al curs 2023-2024. [2023/8121]  
Antecedents de fet  
La conselleria competent en matèria d'educació publica cada curs escolar el catàleg d'unitats i altres aspectes vinculats a la configuració dels centres docents públics d'Educació Infantil, Educació Primària, Educació Infantil i Primària i Educació Especial. Aquesta relació és resultat d'un treball minuciós d'anàlisi, estudi i planificació de les necessitats d'escolarització dels centres i de l'examen de les sol·licituds i propostes relatives als canvis de denominació i altres qüestions.  
  
  
Fonaments de dret  
El Decret 253/2019, de 29 de novembre (DOGV 02.12.2019), del Govern Valencià, va aprovar el Reglament Orgànic i Funcional de les escoles d'educació infantil i dels col·legis d'educació primària. De conformitat amb el que estableix l'article 4.2, la conselleria competent en matèria d'educació podrà autoritzar la creació o supressió de les unitats d'educació infantil, d'educació primària o d'educació especial que es consideren necessàries en funció de la planificació dels ensenyaments. De la mateixa manera, i d'acord amb el que estableix l'article 5, pot modificar la denominació específica dels centres.  
  
Mitjançant la Resolució de 22 de setembre de 2022 [DOGV 26.09.2022], de la consellera d'Educació, Cultura i Esport, es va publicar el catàleg d'unitats, la denominació i altres aspectes de determinats centres docents públics d'educació infantil, educació primària, educació infantil i primària i educació especial, de titularitat de la Generalitat, per al curs 2022-2023. A això, hi cal afegir la publicació del canvi en la denominació del centre docent públic referit en la Resolució de 23 de febrer, de la Conselleria d'Educació, Cultura i Esport [DOGV 28.02.2023].  
Analitzades les necessitats d'escolarització, cal modificar la composició en determinats centres públics, d'acord amb les previsions d'escolarització de l'alumnat dels esmentats nivells d'ensenyament i l'estimació de distintes sol·licituds relacionades amb canvis de denominació i altres aspectes dels centres docents públics existents per al curs 2023-2024.  
  
Vista la proposta del director general de Centres Docents, de conformitat amb aquesta i en ús de les atribucions que em confereix l'article 28 de la Llei 5/1983, de 30 de desembre, del Consell, resolc:  
  
Primer  
Publicar el catàleg d'unitats i la denominació i altres aspectes dels centres docents públics d'educació infantil, educació primària, educació infantil i primària i centres d'educació especial de titularitat de la Generalitat, per al curs 2023-2024, indicant les modificacions introduïdes en relació amb la situació del curs escolar anterior, tot això segons es determina en l'annex d'aquesta resolució.  
  
Segon  
Aquesta resolució s'inscriurà al Registre de Centres Docents de la Comunitat Valenciana.  
  
Tercer  
Autoritze la persona titular de la direcció general competent en centres docents perquè, en l'àmbit de les seues atribucions, adopte les mesures necessàries per a l'execució del que es disposa en aquesta resolució.  
  
Quart  
El contingut d'aquesta resolució tindrà efectes a partir de l'inici del curs escolar 2023-2024.  
De conformitat amb el que estableixen els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'ha d'interposar davant de la consellera d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
  
València, 14 de juliol de 2023.- La consellera d'Educació, Cultura i Esport: Raquel Tamarit Iranzo.